98 



Mængde, at »gode Kaad ville være dyre«, maa Fremtiden 

 vise. Det er vistnok kun faae Aar siden, at Ingen anede 

 dens Tilstedeværelse i de danske Vande. — Pæle- 

 k reb s en fuldender Ormmuslingernes Værk; det er en 

 ganske lille uanselig Isopod, der gnaver sine Gange i 

 Træets Overflade indtil nogle Tommers Dybde; i Bunden 

 af hver af disse utallige bugtede Gange vil De finde een 

 eller flere af disse smaae Ødelæggere. De bidrage saa- 

 ledes end ydermere til en hurtig Forvittring af Træet, og 

 alt som denne finder Sted, gaae de selv dybere ind, 

 følgende Pæleormene saa at sige lige i Hælene. Den 

 utrolige Mængde, hvori de forekomme, bøder paa deres 

 Lidenhed. I Sundet er det mig ikke bekjendt, at de 

 forekomme, men jeg har havt Leilighed til at gjøre deres 

 Bekjendtskab paa Kyholm. Jeg skal endnu tilføie, at alt 

 som Pæleormene døe, blive deres Gange* tomme og komme 

 til at gabe med en stor Aabning, da deres ydre snevrere 

 Deel slides bort af Bølgeslaget; de benyttes da til Bolig 

 af andre smaae Muslinger (Saxicava, Mytilus) og af talrige' 

 Tanglopper og Orme (Nereis pelagica), saa at man strax i 

 en saadan gammel Havnepæl kan finde en særegen lille, 

 for sig levende, afsluttet Dyreverden. 



Hvor Vandet er lavt og stille og Sandbunden derfor 

 umiddelbart synlig, ville De have iagttaget en Mængde Op- 

 høininger i Sandet, dannede af slangeformige Slyngninger. 

 De ligge ofte saa tæt, at man knap kan træde imellem dem, 

 og er Vandet lavt, ligge de ofte aldeles paa det tørre. Ved 

 Berøring gaae de itu og vise sig kun at bestaae af Sand, 

 blandet med lidt Slim. De hidrøre fra en Orm, Sandormen 

 (Arenicola piscatorum), der lever i utallig Mængde ved vore 

 Kyster, og afgiver en fortrinlig Madding paa Torskekrogene. 



